Аҟәеи Гәдоуҭеи рхәшәтәырҭақәа рҿы акоронавирус злаз ачымазцәа аӡәаӡәа рыԥсҭазаара иалҵит
23:23 09.03.2022 (ирҿыцуп: 23:27 09.03.2022)
© Sputnik / Леон Адлейба Капельница
© Sputnik / Леон Адлейба
Аепидемиа ҵысижьҭеи Аԥсны аҿкчымазара зыхьхьоу ауаа рхыԥхьаӡара 52 610 - ҩык рҟынӡа инаӡеит, ргәы бзиахахьеит 47 523 - ҩык ауааԥсыра, рыԥсҭазаара иалҵхьеит 659-ҩык.
АҞӘА, хәажәкыра 9 - Sputnik. Хәажәкыра 8 рзы COVID -19 азы Аԥсны ауааԥсыра атестқәа арҭеит 240-ҩык, урҭ рахьтә 108-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи араионтә хәшәтәырҭаҿы иԥсҭазаара далҵит 80 шықәса зхыҵуаз ахаҵа. Аҟәатәи аинфекциатә хәшәтәырҭаҿы иԥсҭазаара далҵит 65 шықәса зхыҵуаз аԥҳәыс.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 27-ҩык, рҭагылазаашьа бааԥсуп 10-ҩык, ибжьаратәуп 17-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 26-ҩык, урҭ рахьтә 12-ҩык рҭагылазаашьа уадаҩуп. Очамчыра ирхәшәтәуеит ԥшьҩык, Гагратәи ахәшәтәырҭаҿы - 8-ҩык, урҭ рахьтә аӡәы иҭагылазаашьа уадаҩуп. Тҟәарчалтәи ахәшәтәырҭаҿы хәҩык ачымазцәа шьҭоуп.